text:
LOCAL A15 Brazil Taekwondo Stichting a reuni cu su miembronan
Dialuna 18 November 2013
ORANJESTAD- Diahuebs anochi a tuma luga un reunion na Centro di Bario Brazil na unda cu Brazil Taekwondo Stichting a reuni cu su miembronan y boluntarionan pa e ultimo actividad pa fin aña. Dia 14 di December Brazil Taekwondo Stichting ta bay celebra e fin di aña manera tur aña cu hopi cos bon na unda cu ta bay tin varios premionan pa e medionan di prensa y pa algun di e pioneronan di Taekwondo. A vota pa tur cos sigui manera tur e añanan anterior, pero e biaha aki lo haci tur cos pafo den e parti grandi di Centro di Bario Brazil, debi na e lista largo cu tin di invitadonan. Pa aña 2014 e plannan ta cla caba tocante di kico tur lo bay haci diferente di e aña aki pa asina por yega na tur e metanan cu tin, cual ta bastante. Durante di aña 2014 lo bay enfoke ariba e 20 aña di existencia di Brazil Taekwondo Stichting cu ta dia 18 di Augustus 2014. Mas durante di e aña lo dicidi ariba tur e aspectonan di e 20 aña di existencia, awor ta concentrando ariba 14 di December cu ta e Cena di Pasco di Brazil Taekwondo Stichting. Un cos cu a bin ariba mesa ta cu tur e kalendernan mester ta bendi prome cu fin di aña, pa asina por cuminsa paga tur e gastonan cu tin nos dilanti manera e biahe di e TK5 ya cu ta bayendo Surinam dia 7 di Februari 2014. Brazil Taekwondo Stichting a gana e Copa di TK5 e aña aki na Surinam y kier gana e Copa di aña 2014 tambe, pero ta falta un atleta mas pa e team, debi cu algun atleta ya a bira 12 aña y no por ta parti di e team mas. Manera cu e aña bolter lo cuminsa cu e formacion y e training di e team di TK5.q
Dialuna November 18 2013
Pagina 7
Homber durante pelea ta herida su mes cu bril Asistencia di Polis a wordo pidi diasabra pa 1.25 na e nightclub El Gusto relaciona pa un pelea cu hincamento. Polis a papia cu un grupo di mucha homber Venezolano y uno tabata tin un corta na su braza cu tabata sangra profusamente. Un marinier cu casualmente tabata den e nightclub a dun’e prome auxilio. E grupo tabata consisti di un famia cu a bay na e nightclub Gusto. Nan a bisa polisnan cu un mucha homber a corta nan ruman cu un glas durante pelea. Polis a mira cu tur tabata burachi, pero ningun no por a bisa si e sospechoso a bay caba for di e sitio. E guardia a bisa polisnan cu ta e victima mes a cuminsa bringa y a choca e mucha homber, kende ta supuestamente e sospechoso. E guardia a bisa cu tur cos a wordo graba riba video. E mucha homber no tabatin nada di corta hunto cune. E man a wordo corta door di un bril, ora cu e victima a choca e mucha homber. Polis tuma nota di e victima y ambulance cu a bin na e sitio a hibe poli pa tratamento. Mientrastanto mas Polis a yega na e sitio. Den e grupo cu ta pertenece na victima tabatin e tata di e victima cu ta G.P. naci na Italia di 42 aña, Henter ora el a comporta su mes hopi onbeschoft y fastioso. Por a mira claramente cu e tabata
Guardia a capta dos homber ta horta den Price Smart --Asistencia di Polis a wordo pidi diabierna 17:45, na Avenida Milio Croes na Price Smart unda guardianan a atrapa dos homber ta horta den e lugar. E supervisor S. a bisa polisnan cu e floormanager a bise cu dos persona tabata horta. Hunto cu e dos guardianan S.a para e dos hombernan. Un di sospechosonan tabata tin un tas y tabata hinca e cosnan horta den dje. S. a mira riba e camara cu e otro sospechoso tabata purba tapa e camara, mientras e otro sospechoso tabata hinca cosnan horta den su tas. Ora cu Polisnan a yega, nan a haya e conocido homber F. alias “machete”. Polis a deten’e tur dos y a hibanan warda di Shaba. E sospechosonan S.P.F. y A.F.G.Z. a presenta dilanti Fiscal Auxiliar y a keda cera pa investigacion.
fuertemente bao di influencia di alcohol. E tabata rabia pa locual cu a pasa cu su yiu y tabata papia palabranan insultante cu e polisnan. Mas cu un biaha, Polis a hala su atencion pa e stop, pero el a sigui, te ora cu Polisnan a deten pa buracheria. Despues Polisnan a bay papia cu e guardia di Gusto na e porta patras. E mucha homber J.R naci na Aruba di 20 aña, wordo trece pa un otro guardia cerca e Polisnan. El’a declara cu e no a hinca ningun hende pero ta e victima mes a cuminsa bringa cune y a choke na su garganta y dor di esey, su bril cu tin rand skerpi a corte. Despues Polisnan a mira e video, na unda a wordo confirma cu ta AC. naci na Venezuela di 20 aña, ta esun cu a cuminsa e pelea y a choca J.R. . Riba e imagennan por mira cu J.R. no a haci nada y no tabata tin nada den su man. Pa loke ta G.P. Polis lo traha un boet relaciona cu buracheria.


c: text/html

text:
Archivo di July, 2013
Construccion ta cuminsa na luna di september
ORANJESTAD(AAN): Den oficina di notario Yarzagaray a tuma lugar traspaso di tereno di pais Aruba pa Stichting Onroerend Goed Aruba ‘SOGA’ pa construccion di e edificionan Multifuncional den cinco bario na Aruba. E edificio multifuncional na San Nicolas ta worde amplia y renoba y cuatro ta worde construi.
Presente na e ocasion aki tabata Prome Minister Mike Eman, Minister di Infrastructura Sevinger, miembro di Infrateam Junior Tromp, presidente di SOGA sr.John Hodgson, Presidente di FDA y director di AIB sr. Frendsel Giel y Jasmin Simon di SOGA y AIB.
ORANJESTAD (AAN): E sospechoso principal den e caso di asesinato di diasabra marduga na Cafe Capri ta deteni. Ta trata aki di e homber Colombiano, Diego F. Caicedo-Diaz di 32 aña di edad. Polis a sorprende diamars anochi na cas di su mama. E no a spera e bishita aki!
Como cu e sospechoso a tira como 5 bala riba e victima, a opta pa haci uzo di “Arrestatieteam” pa bay detene. Ta considera tipo di sospechosonan asina como “vuurwapen-gevaarlijk” y como tal Polisnan no ta tuma ningun riesgo.
ORANJESTAD(AAN): Diamars anochi lat net prome cu mey anochi tabata tin un bringamento basta formal na San Nicolas. Polisnan a worde manda cu urgencia na e lugar.
Ora cu polis a yega a resulta cu tabata un bringamento cu kapmento y tin hende herida benta riba caminda. E persona tabata tin corta y por a mira basta sanger.
E sospechoso cu a herida e persona tambe tabata na e lugar. Ambulance a worde pidi cu urgencia. Ora ambulance a yega nan a bay cu e victima.
Polis a bin topa cu un curpa sin bida mara den un saco den Emmastraat
ORANJESTAD (AAN): Diamars mainta Polis ta worde notifica pa algun ciudadano den vecindario cu a bin topa cu algo parecido manera un curpa, pero cu no tabata duna señal di bida.
Inmediatamente a dirigi un patrulla patras di Xavier University den Santa Helenastraat, y riba un pida area situa patras di Emmastraat na un edificio den construccion, a bin topa enberdad cu un curpa y cu tabata parce como un conocido di Polis.
E asunto mesora a bira serio y cu Polis a pidie presencia di Recherche y algun departamento otro, ta ora cu a bin tuma nota con e curpa di e persona tabata mara den un saco.
ORANJESTAD (AAN) – Den entrevista cu presidente di sindicato SINBA, Davni Roza, el a menciona cu un accion di firma a cuminza for di Augustus 2012.
E carta aki a wordo lesa den un reunion general unda tabata tin como 95 miembro presente, y e mesun dia a laga e comandante sa cual ta e problemanan, y el a priminti cu lo haci su esfuerzo pero nada a sosode y nan no tin confianza mas den e comandante.
El a referi por ehemplo, na e uniform cu miembronan di CB ta uza, y cu e ta haya cu ta un berguenza cu nan ta bisti tres tipo di color di uniform.
Otmar Oduber
ORANJESTAD (AAN): Diabierna anochi Team Otmar a organiza un Happy Hour na Centro di Apoyo na San Nicolas, hunto cu varios di e candidatonan di Pariba di Brug di partido AVP, un happy hour cu a bira uno hopi grandi cu cientos di persona presente. Pa pone ambiente a busca banda y DJ di San Nicolas y mester bisa cu nan a haci un hopi bon trabou, tur hende presente a disfruta di e bon musica di 2Sweet, Socatrain, Smash y Failures.
Candidatonan di AVP presente e dia ey tabata Otmar Oduber, Mike de Meza, Clarisca Velasquez, LornaVarlack y Chris Dammers. E atardi y anochi a transcuri na un forma hopi ameno caminda e candidatonan a comparti cu tur esnan presente y a dirigi nan mes na e publico.
ORANJESTAD (AAN): No ta DIARIO su costumber di reclama trabao di Polis. Pero ultimamente a cuminsa bira di mas cu algun Polis y Recherche cu no ta respeta e trabao di Prensa. Ta parce ora cu prensa presenta na un caso, enbes cu nan atencion keda focus ariba e caso, nan atencion ta desvia y bay ariba kico algun miembro di prensa ta haci.
Prensa tin e trabao pa informa comunidad y tin biaha cueste lo que cueste cu e miembro di prensa ey presente mester haci pa logra haya un potret of informacion. Semper den pasado tabata tin un bon relacion entre Polis y Prensa pasobra na final di dia, ambos mester di otro.
ORANJESTAD(AAN): Prome Minister Mike Eman ta hopi satifecho cu e siguiente paso cu a worde tuma den ehecucion di e acomodacionnan multifuncional cu traspaso di tereno di pais Aruba pa SOGA. Esaki a tuma lugar den oficina di notario Yarazagaray.
E acta di traspaso di tereno a sosode den presencia di Prome Minister Eman y Minister Sevinger, miembro di Infrateam Junior Tromp, presidente di SOGA sr. John Hodgson, Presidente di FDA y director di AIB sr. Frendsel Giel y Jasmin Simon di SOGA y AIB.
E incentivonan fiscal a pone Claudius Phillips declara:
ORANJESTAD (AAN): Diarazon den YMCA na San Nicolas, Minister di Finanzas, Ing. Mike de Meza a presenta e plan “ Why do business in San Nicolas”. Un proyecto pa stimula e economia pariba di brug. Un estimulo pa San Nicolas transforma den un Zona special. Ta trata aki di incentivonan fiscal pa e mercado local.
Ta rekeri un inversion minimo di 150.000 Florin. Entre e comerciantenan cu a haci acto di presencia nos por a mira entre otro sr. Raymond Maduro pero tambe e conocido cantante sr. Claudius Phillips.
E ultimo aki ta conoci pa vocifera su descontento atraves di su calypsonan durante temporada di carnaval. Hopi bes el a canta su descontento pa e manera cu San Nicolas ta worde poni den buki di olvido. Den un combersacion cu e cantante el a confirma cu e ta cla pa un reto nobo.
ORANJESTAD (AAN): Como parti di e celebracion nacional di Peru “Fiestas Patrias”, e colonia Peruano a regala Prome Minister di Aruba, Mike Eman, bandera di Peru y un bunita cuadra.
E ceremonia aki a tuma luga na e establecemento Sheriff situa na Ponton, unda cu e colonia Peruano a reuni pa su celebracion. Prome Minister a hiba palabra e anochi aki gradiciendo e comunidad Peruano pa su aporte na pais Aruba y reconociendo nan un biaha mas como personanan trankil y cordial.
MEP ta revela
ORANJESTAD (AAN): Segun Partido MEP, e luna aki varios ambtenaar a haya un sorpresa desagradable na momento cu dia 24 ultimo nan a ricibi nan salario.
Sin duna ningun aviso adelanta, sin consulta cu e famoso Dialogo Social y manera un ladron den anochi e gobierno aki a dicidi unilateralmente di aumenta e loonbelasting di tur empleado publico.
Consecuentemente tur empleado publico a bay atras den nan entrada e luna aki, algun di nan cu 30 Florin y otronan te hasta cu 40 Florin menos.
Lider di PDR ta reitera:
ORANJESTAD (AAN) – Fraccion di Partido Democracia Real, a tene su conferencia semanal di prensa y tabata presente, hunto cu nan lider mr. Andin Bikker, diferente miembro di PDR.
El a cuminza riba e tema di combatimento di criminalidad, expresando cu partido AVP no tin un solucion pa esaki.
El a comenta cu den fin di siman nos comunidad atrobe a wordo sacudi pa noticianan di atraco y likidacion di personanan, y por constata cu den e area di Tanki Leendert den menos cu un luna, dos caso asina a tuma lugar y tres caso en total den e Isla.
ORANJESTAD (AAN): Durante e Happy Hour sumamente exitoso cu a wordo organiza pa Team Otmar na Centro di Apoyo San Nicolas, a probecha e ocasion pa First Time Voters cu Otmar haci entrega di un donacion na nomber di Fundacion Aruba Uni na Meals on Wheels, un organizacion di Pariba di Brug dirigi dor di misa Metodista.
Meals on Wheels e aña aki ta cumpli 45 aña di existencia partiendo cuminda na nos grandinan cu tin limitacion den diferente bario di San Nicolas dos biaha pa siman.
Mirando e bon causa aki First Time Voters, cu sosten di Fundacion Aruba Uni a tuma e iniciativa di haci entrega di e donacion na Meals on Wheels pa contribui cu nan bunita tarea.
ORANJESTAD (AAN): Diamars merdia, y tambe atardi, dos diferente grupo di Becado a sali pa Hulanda pa sigui nan estudio.
Prome cu nan a subi avion, Minister a dirigi algun palabra na e hobennan. A comparti algun conseho importante pa tene cune cune durante nan estudio.
E mandatario a bisa, den un tono chistoso, pa e hobennan no busca solamente unda tin club nocturno den nan ciudad, pero tambe check e clubnan di deporte pa nan por sigui recrea nan mes den forma sano y pa sigui haci movecion durante nan estudio.
Hobennan a demostra un evento creativo, original y energetico
ORANJESTAD (AAN): Diahuebs pasa, dia 25 di Juli 2013, den un Cas di Cultura completamente yen, a tuma luga e grandioso final di e Competencia Hubenil Gang di Arte 2013. Esaki a clausura di un forma hopi creativo y excepcional, na unda mas cu 50 Heroe, dividi den 20 grupo cu a inscribi pa participa.
E competencia aki, cu dia pa dia ta bira mas popular y conoci den nos comunidad, a sa di demostra pa kico nos hobennan na Aruba ta asina talentoso y productivo y pa kico nos por considera cada un di nan, un berdadero HEROE!

robotstxt: allowed

filter: keep


text:
Archivo di October, 2012
Destaho publico lo tuma lugar promer cu fin di aña
ORANJESTAD (AAN): Dennis Wever, Chef di Ontwerp Afdeling di DOW, tabata presente dialuna anochi hunto cu Ministernan Oduber y Sevinger pa presenta e proyecto di Paradera Corridor na comerciantenan y habitantenan di e distrito aki.
E proyecto aki ta encera ampliacion di e infrastructura di e caminda di Paradera te cu Piedra Plat, conoci como ringweg 4.
ORANJESTAD (AAN) – Den conferencia semanal di prensa di fraccion di Partido Democracia Real (PDR), su lider politico mr. Andin Bikker a expresa, cu gobierno mester para e proyecto di mulina di biento na Urirama inmediatamente!
Dialuna cu a pasa mr. Bikker a participa den dos presentacion haci door di expertonan internacional den e materia, cu a worde organiza pa e grupo di habitantenan cu ta worde afecta directo of indirectamente cu e proyecto aki.
ORANJESTAD (AAN): Recientemente Minister di Asuntonan di Reino Hulandes saliente Liesbeth Spies a haci algun remarke den prensa unda cu el a menciona entre otro cu Gobierno di Aruba tin cu bay haci algo serio pa loke ta e situacion financiero di e isla.
Prensa durante un conferencia di prensa a puntra Parlamentario di fraccion AVP Juan David Irausquin tocante esaki.
El a bisa cu e deficit di nos pais di berdad ta demasiado halto y cu mester haci algo.
Segun Juan David Irausquin,
ORANJESTAD (AAN): Prensa a puntra Parlamentario Juan David
Irausquin di fraccion di AVP, tocante e hecho cu e mes a bisa cu ta wardando riba e evaluacion di parti di un comision experto independiente riba si por bin cu e parke di molina na Urirama, siendo cu por mira cu cierto trabaonan ta worde haci den e area, sin cu e haya resultado ainda di e evaluacion.
Segun e parlamentario, tin cierto areanan cu ta designa pa e molinanan di biento, pero no tin construccion fiho poni eynan.
Algun area ta worde roza, cu ta areanan unda cu e molinanan lo por bin.
Fraccion di PDR cu carta urgente pa Minister:
ORANJESTAD (AAN) – Den conferencia di prensa di fraccion di Partido Democracia Real (PDR), su lider politico mr. Andin Bikker, a bolbe referi na e necesidad cu hopi di nos ciudadanonan tin pa acelera e proyecto di meternan pre-pago.
E parlamentario a menciona cu PDR ta sigui worde acerca pa hopi persona cu ta worde sorprendi cada dos luna cu un cobranza di coriente y awa hopi mas halto cu loke nan por a presupuesta, y tin dificultad pa paga e sumanan.
ORANJESTAD (AAN): Relaciona cu e Corporate Gala Dinner & Fundraiser 2012 di Aruba Trade and Industry Association (ATIA) cu lo tuma lugar diabierna awor 2 di November, Esther-Broeksema hunto cu Joyce Bartels-Daal di ATIA a duna di conoce cu ya e evento ta casi sold out y si bo compania of bo persona ta interesa ainda, pa no warda mas y bin busca bo ticket cerca nos.
E lo ta un evento unico cu na unda e oradornan lo enfoca riba kico ta e siguiente capitulo pa loke ta trata e desaroyo economico pa nos isla despues di e siere di e refineria. E atencion di comunidad awor ta; si ta bay diversifica, con y den cual direccion?, kico ta e vision y planesnan cu e lidernan ta vislumbra pa Aruba.
Segun Parlamentario Juan David Irausquin,
*Mescos ta conta pa esnan cu bisa cu ningun molina tin efecto negativo riba hende
ORANJESTAD (AAN): Diamars mainta durante conferencia di prensa di fraccion di AVP, parlamentario Juan David Irausquin a trata e topico di Urirama, unda cu el a bisa cu na varios occasion e grupo ‘Save Alto Vista’ hunto cu algun abogado, a manda carta pa Parlamento unda cu nan ta pidi Parlamento pa haci un investigacion independiente di e consecuencianan pa salud di habitantenan di e area di Urirama, en conexion cu e proyecto di molina di biento cu ta bin eynan.
El a bisa cu e peticion di e parti di e grupo a worde ripiti na varios occasion, na television, radio y corant.
ORANJESTAD (AAN): Durante conferencia di prensa di e fraccion berde den parlamento, parlamentario Desiree Croes a cuminza na extende palabranan di forza pa tur amigo y famianan cu ta pasando ratonan dificil na Merca despues cu horcan Sandy pasa lagando hopi destruccion y tambe morto atras.
Segun Croes, el a haya tende cu nos Gobernador ta actualmente na New York, pues ta di spera cu tur cos a bay bon cune.
Despues el a sigui papia tocante e asunto di ciere di Valero.
😀 😀 😀 😀 😀 😀 😀 😀 😀 😀 😀 😀
Happy Birthday goes to the
Brownie Cake, my one and only,
my first and love Randolph! Lots
of love from his amor di semper.
Enjoy your day Randy, I love you
and I didn’t forget you. True love
never dies.
Hiep hiep h
😀 😀 😀 😀 😀 😀 😀 😀 😀 😀 😀 😀
ORANJESTAD(AAN)– Henter mundo tabata den espectativa ayera pa mira kico lo pasa na Merca cu yegada di Supertormento Sandy.
Ayera anochi e Supertormento a dal den costa di New Jersey cu bientonan di 80 miya pa ora treciendo olanan record di 4 meter halto riba New York y a pone tambe e campaña presidencial riba un pauze.
Por lo menos diez hende a muri y na New York mas o menos 3.1 miyon hende a keda sin coriente y na Manhattan 250 mil hende sin awa ni coriente.
ORANJESTAD(AAN): –Den bida tin biaha esun mas kens ta paga pa esun cu ta haci malo. Actualmente tin un investigacion grandi andando riba contrabanda di Whiskey cu cahanan di Old Parr.
Aki Ministerio Publico mes ta keto te awe. Parce cu tin como cinco of seis chines sera y un contador di un barco Colombiano Samurai.
E localidadnan chines cu ta wordo investiga y tin hende sera ta Pacifico como e hefe di e bandanan aki, esnan di Wing Hung, Sing Fung, Bo Wah, Fa Yang y Wai Fat tambe ta dunando cuenta den henter e caso aki.
Prome Minister a hiba discurso:
E plaza lo hiba nomber “Plaza Nicky Habibe”
ORANJESTAD (AAN) – E conferencia semanal di prensa di gobierno, a tuma lugar dialuna den Caya Grandi, relaciona cu renovacion di Edificio Nicky Habibe, cu ta considera como edificio historico.
Tabata presente Prome Minister mr. Mike Eman, Raul Amundaray Jr., Minister di Infrastructura Benny Sevinger, sra. Omira Amundaray- Habibe, yiu di señor Nicky Habibe, kendenan a hiba palabra.
Prome Minister a pasa un bista den pasado tempo cu señor Habibe y su señora (ambos den feliz memoria) a lanta nan supermercado den Caya Grandi cu tabata esun di mas moderno pa e temponan ey.
Durante 26 luna largo nos reserva di divisa tin e tendencia di baha y sigui baha!
ORANJESTAD (AAN): Segun partido MEP, despues cu Banco Central a publica siman su relato mensual pa loke ta Augustus 2012, nos mester constata cu un biaha nos reserva di divisa a sigui baha y a yega na un nivel di 1041.8 miyon Florin. Hecho ta cu for di Juni 2010 – cu a conoce un reserva di divisa record di 1552.1 miyon Florin – nos por a mira con tur luna y durante 26 luna largo e reservanan a bin ta bahando y sin ningun perspectiva cu esaki lo aumenta den futuro.
Ta increibel con nos reservanan di divisa a baha cu 510.3 miyon Florin den apenas 2 aña di tempo y ningun instancia – ni gremio comercial, ni sindicato, ni partido di gobierno – na Aruba ta mustra un tiki preocupacion pa cu e caida drastico aki.


text:
Archivo di August, 2009
ORANJESTAD(AAN): Dos aña pasa tabatin un proposicion riba mesa di Refineria Valero pa gobierno di Aruba. Valero tabata dispuesto pa paga 50 miyon pa aña na winstbelasting y tambe pa haci e inversionnan necesario di 1 biyon dollar pa modernisa e refineria hopi anticua. Esaki a cambio di un dispensacion di BBO riba exportacion.
Si no haya un cumprado, e refineria ta sera su portanan, cu tur e consecuencianan negativo cu esaki ta trece cune. Petrochina a mustra interes, pero a pone condicionnan inaceptabel.
Siman pasa Valero a anuncia cu e lo sera definitivamente su portanan. Prome Minister Oduber a bay medionan di comunicacion pa gaba cu e tin un solucion, pero e berdad ta cu e no por participa un par di siman prome cu eleccion na ningun hende e condicionan cu e cumprado aspirante Petrochina a pone riba mesa, esaki pasobra nan no ta acceptabel pa ningun hende.
ORANJESTAD (AAN): Autoridad a haya nan ta mobiliza cu velocidad halto direccion di Malmokweg, ora cu informe a drenta di un caso lamentable di atraco.
Un biaha mas criminalnan ta hit hendenan na un forma inespera, cu un atraco di desaproba riba un hogar banda di caminda principal di Malmok, anto den oranan cla di merdia! E cas ta pertenece na un comerciante, y e atracadornan a pone arma di candela na cabez di e sirvienta, a mare tambe, y asina a haya chens di comete nan fechoria. Na final, e atracadornan a sali bay cu un caha fuerte, conteniendo un botin aun no specifica.
ORANJESTAD(AAN)—For di mayornan di Diedrick, Diario Deporte a ricibie bon noticia cu e hoben Diedrick ta bayendo bon cu e equipo di Sparta/Rotterdam, caminda cu ya caba el a hunga contra di hopi equipo profesional den torneo y como weganan amistoso.
Impresion cu nos a haña ta cu durante cu Diedrick tabata na Aruba el a disfruta masha hopi mes di su vacacion aki na Aruba den luna di July y ta manda bisa sr. Buchi Panama cu den luna di Maart e lo ta na Aruba pa e por hunga den algun equipo.
ORANJESTAD(AAN)—Siman pasa Brazil Taekwondo Stichting su atletanan a haci her y examen. Algun atleta tabata tin her-examen, mientras tanto otro tabata tin examen pa e siguiente grado. Examen ta parti di e deporte.
Esaki ta pa wak si e atletanan a siña locual a ser duna na nan durante e 3 luna nan. Cada grado den faha ta nifica un cantidad di materia cu nan mester sa. E material ta consisti di forma, skopnan, technica, kibramento di palo, defensa propio, theorie y tambe mester bringa. Disiplina ta hunga un rol masha importante den un mucha.
ORANJESTAD (AAN): Un turista procedente di Francia a resulta herida, ora cu el a bolter cu su Toyota color silver cu number V-2015, net pariba di Marriott Aruba Resort & Casino riba Lloyd G. Smith Boulevard.
A resulta cu un Pickup di un compania di Landscaping no a duna preferencia na e V-auto, y nan a dal den otro. A consecuencia di esey, e V-auto a bay di banda den un scual, dal un palo di luz y ranca esaki completamente, y despues bolter.
Prome cu e impacto, e V-auto a lastra un brake basta largo, pero tog a dal den e pickup. E turista masculino procedente di Francia, a sufri di golpi na su nek. E tabata keha di dolor, y por a mira riba su cara cu e ta sufriendo bastante di e golpinan ricibi.
Riba Dialuna, Marianela Martis ta cumpli un aña mas i bida. E ta haya felicitacion di parti su yiu nan Siegmar, Siegnela, Sharlaine, di parti su mama y tata y ruman nan jessica y su sobrino nan… Y demas famia na Hulanda, Curacao, St. Maarten. Tambe eta haya un macutu jen di brasa y sunchi di su colega nan di Kraamafdeling. Spera bo pasa dushi riba bo dia…
ORANJESTAD (AAN): Recientemente tabatin e apertura di Bee Wear Boutique na Rutena Mall Oranjestad. E boutique di moda cu ta bistibo trendy y actual a habri su portanan na Rutena Mall dilanti di Valero caya grandi.
Bee Wear Boutique tabata antes na Shiribana, Paradera, y ta pertenece na e rumannan Melony y Misha Paesch kier invita tur cliente, amigo y conocinan pa pasa na e boutique cu su adres nobo den playa awor. Tur locual ta moda di tops, shimis, accesorios, jeans, beach wear, y hopi mas ta obtenibel na Bee Wear den Rutena Mall. Melony y Misha ta warda boso pa admira e variacion grandi di mercancia trendy pa e hoben y dama di gusto espectacular.
ORANJESTAD (AAN): Evelyne cu a proganda asina tanto cu e ta bin den partido M.E.P. pa trece cambio a resulta di ta un enganjo pasobra e ta usando e mesun trampa di partido M.E.P. pa logra voto. Esey ta loke Clarisca Velasquez di AVP, a indica den fin di siman.
Evelyne y su lider den nan afan pa gana eleccion september venidero ta malinformando pueblo di Aruba cu e meta pa haya voto. Nan ta bisando e pueblo cu si nan vota pa A.V.P. nan ta traidor di patria y A.V.P. ta contra Status Aparte ta un mentira flagrante.
E lucha di Status Aparte ta netamente di partido A.V.P. desde añanan trinta ta su partido M.E.P. ta esun cu ta bringa Hulanda y ta contra pa nos tin lasonan cu Union Europeo.
Sr. Giantonio Muller y Sr. Bob Spellen a bishita DIARIO
Fondonan recauda lo bay pa muchanan den necesidad di nos comunidad!
ORANJESTAD (AAN): Tur aña, Kiwanis Club of Aruba ta realiza diferente evento special pa recauda fondo pa gruponan den necesidad di nos comunidad.
Un di e eventonan aki ta e asina yama “Alaskan Wine & Cheese Party”, cual ta ser teni e aña aki pa recauda fondonan ta muchanan den necesidad di nos comunidad.
DIARIO a combersa riba e actividad aki cu e organizador y alavez Lt. Governor of Division 26 Sr. Robert “Bob” Spellen y Sr. Giantonio Muller, miembro di Kiwanis Club of Aruba kendenan a papia riba e tremendo actividad aki cu lo worde teni diasabra 26 di September na Renaissance Convention Center.
Inscripcion pa landsexamen 2010 a cuminsa pa e scolnan di MAVO/HAVO/VWO. Por inscribi te cu 30 di september 2009 na Examenbureau situa den Belgiëstraat 2 na Oranjestad. CE formulario pa inscribi ta obtenibel na Examenbureau y mester entrega e formulario yena den un forma corecto y cla. Si un persona ta cumpli cu tur regla pa inscripcion y a pasa e screening di Examenbureau, anto e persona ta haya un notificacion pa trece e documentonan necesario. Tur inscripcion cu drenta despues di 30 di september y cu no ta completo lo no bini na remarke pa trata nan.
ORANJESTAD (AAN): E comandante operacional di Polisnan di Oranjestad, esta Inspector Eric Soemers a haya su mes envolvi den un desgracia serio na altura di La Cabana Hotel riba Sasakiweg.
E accidente aki a keda raporta ayeranochi, ora cu e Hyundai Getz di Polis a bay pega tras di un Lexus cu tabata para riba caminda. Parse cu gasolin di e Lexus a caba y tabata sperando riba ayudo.
Enbez di haya ayudo, el a haya un auto di Polis cu a bin dal su tras. E polis a wordo transporta cu ambulans pa Hospitaal. Na yegada di polisnan, a detene e chauffeur di e Lexus na e sitio mes.
ORANJESTAD (AAN): Un asesino di fam R kende a mata un chines durante un atraco riba un restaurant na altura di warda di polis na Playa a bay bishita dokter na Centro Medico y el a probecha pa piki ocho celular.
E celularnan aki tabata bon scondi y tur cos ta mustra cu aki ta trata di un cos planea. E persona di CEA hopi atento a mira cosnan straño pasando. Nan a trece e preso aki pa asina bin busca atencion medico.
El a pidi pa bay baño pero dimes e porta ta keda parcialmente habri. Den e movecion straño den baño e personal di CEA a drenta y haye ainda ta sconde loke el a bin busca. A listre mesora y riba dje den su carson a haya ocho celular y un I-Pod. Tambe charger di telefon a ser haya.
ORANJESTAD (AAN) – Matutino DIARIO a entrevista Parlamentario di AVP señor Mike de Meza, na momento cu den fin di siman por a mire para pafo, na entrada di Refineria Valero.
Mike de Meza a duna di conoce cu informacion cu el a haya ta cu enberdad Valero ta cerando su portanan, cu a manda tur contratista cas, y cu atrobe Aruba ta bay pasa door di un “nine eleven” locual ta nifica cu dia 11 di September tur contratista di Valero lo ta pafo.
Kiermen cu tur e tata y mamanan contrata, trahando pa Valero lo mester bay cas y keda sin trabao y despues di esaki e siguiente etapa ta cu Valero ta manda tur su trahadornan directo cas.
ORANJESTAD (AAN): Recientemente DIARIO a entrevista propietario di “The Sting” den Caya Grandi señora Nacha de Mey, despues cu Diasabra atardi den dia cla, Chollernan a drenta horta den deposito di e negoshi.
El a splica cu e hecho cu caya grandi ta bay di malo pa peor ta conoci caba y e hecho cu e chollernan pues ta haci desaster anochi tambe ta conoci, pero awor ta den dia cla mes e chollernan a cuminza causa problema y esaki ta un tiki dimas.
Awor ta den dia cla nan ta kibra drenta bo lugar y tira mercancia abao, segun sra de Mey.“Abiertamente nan ta horta den bo lugar awendia”. DIARIO a puntra e señora kico a sosode y con el a descubri loke el a sosode.


text:
Kralendijk Boneiro: Tourism Corporation Bonaire (TCB) huntu ku e paviljoen di Boneiru a atendé e di 40 DEMA show. E evento a tuma lugá na Las Vegas, Nevada. E show anual di DEMA, e evento komersial mas grandi na mundu pa kompanianan ku ta hasi negoshi den Scuba Diving, Ocean water sports i den industria di Adventure Dive, ku ta atraé mas di shen ekshibidó i míles di biahero i profeshonalnan den industria di biahe rònt mundu.
Ekshibidónan di e paviljoen di Boneiru tabata e representantenan di Belmar, Buddy Dive Resort, Budget Rent a Car Bonaire, Captain Don’s Habitat, Caribbean Club, Den Laman Condominiums, Delfins Resort, Divi Flamingo Beach Resort & Casino, Dive Friends Bonaire, Eden Beach Resort, Plaza Beach Resort, Sand Dollar Condominiums, Tourism Corporation Bonaire i VIP Diving.
Durante di e evento di kuater dia, míles di bishitante, inkluyendo profeshonalnan di e ramo di industria i miembronan di prensa, a bishitá e stènt di TCB den e paviljoen pa sea sera konosí ku e destinashon òf pa topa amigunan bieu atrobe pa diskutí plan i programanan ku tin planiá pa e aña benidero. Tabatin representantenan presente pa asistí potensial organisadónan di biahe, atendé pregunta- i preokupashonnan i parti material di promoshon. Mayoria propiedat i dive shops a ofresé DEMA Specials e paviljoen di Boneiru tabata bon bishita anto e ekshibidónan a keda satisfecho ku nan a hasi bon benta durante e show. E paviljoen di Boneiru tambe a organisá un “Bonaire Happy Hour” pa e partnernan ku ta bende Boneiru. Esaki a tuma lugá na Rhumbar na Mirage Hotel na Las Vegas i a keda transportá den un Limo Bus.


text:
Ford Figo
LOCK BO DEAL
Hyundai Accent
Kia Rio
Interes efectivo 6.0% p.a.
Sinti bo El Rey cu e miho interes den historia.
Te cu 6 aña pa paga bek
Pa tempo limita!
Solamente valido riba dianan 29 y 30 di december
Oralé! E miho pago mensual y mas alegria
ONLINE CALCULATOR
0.00
PAGO MENSUAL AFL.
Presta responsabel. Clientenan cu a aplica pa e oferta aki entre 29 y 30 di december, 2016 tin te cu 31 di maart, 2017 pa haci uso di esaki. E oferta ta exclusivamente pa clientenan cu tin un record di pago satisfactorio segun exihencianan di Caribbean Mercantile Bank N.V. Clientenan cu aplica pa financia un auto nobo via un agencia local ta bin na remarca pa un interes efectivo di 6% p.a. y cu un termino pa paga bek di te cu 6 aña. Despues di e periodo di e oferta e interes lo bai bek na 7.5% p.a. Un cobranza pa seguro di bida di Afl. 10.00 pa cada luna, y un gasto di administracion di Afl. 15.00 pa cada luna lo wordo añadi automaticamente na bo prestamo. Caribbean Mercantile Bank N.V. ta reserva e derecho di por cobra un boet riba prestamonan cu wordo cancela prome cu e tempo acorda. Periodo di preaviso por escrito di seis luna o menos: suma igual na 3 (tres) luna di interes,cu un minimo di Afl. 500.00. Periodo di preaviso di mas di seis luna: Afl. 500.00. Caribbean Mercantile Bank N.V. ta reserva e derecho di por cancela e promocion aki na cualkier instante. E relacion entre Caribbean Mercantile Bank N.V. y su clientenan ta wordo determina pa e Condicionnan General di Caribbean Mercantile Bank N.V.
© 2016 Caribbean Mercantile Bank N.V.


text:
Elekshon Reina, Prens i Pancho Brindo
Djadumingu 8 di yanüari 2017 tabata tin apertura di Karnaval di Banda Bou. Durante di e apertura tabata tin tambe elekshon di Reina, Prens i Pancho Brindo 2017. E elekshon aki a tuma lugá entre e partisipantenan di Reina, Prens i Pancho grandi. Enfasis di e elekshon tabata riba e final di kada presentashon, komo ku kada partisipante mester a klousurá su spich ku un brindis pa adelanto di karnaval di Banda Bou.
Reina Brindo a resultá Nerley Jeane Reinilia. Cristefer Rondei i Thaine Paulina a gana komo Prens i Pancho Brindo.
Un kaluroso pabien pa e ganadónan di e elekshon


text:
Hopi ta wordo papia tocante cambionan cu lo bin den Enseñansa. Sra. Marouschka Cornelie, miembro di directiva di Sindicato SIMAR ta amplia ariba e tema aki.
E trahado ta mara na ley na loke e Directiva di Scol exigi. Si e Directiva ta bisa cu ta e sistema aki ta wordo uza, e trahadonan no tin mucho di bisa. E por bin cu su sugerencianan of ideanan, pero al final manera ta wordo bisa na Hulandes “Wie betaalt, bepaalt”. Pa loke ta cambionan ta bira dificil pa SIMAR tin algo di bisa.
Minister di Enseñansa por trece cambio, pero lo ta bon pa e sinta na mesa cu e stakeholdernan. Tambe pa a haya un Director nobo, a tene un reunion cu e stakeholdernan, pero Minister no a invita SIMAR na e reunion, cual ta un lastima.
A yega di pidi Minister pa bin cu curso di Onderwijsassistent. Un onderwijsassistent por haci hopi mas riba e tereno di lesgeven na e muchanan. Y SIMAR a yega na propone esey, pa IPA por duna e curso aki. Pa asina e maestronan por haya mas ayudo den klas cu alumnonan. Y ta haci uzo di hendenan local, cu por haci e trabao aki.
Sra. Cornelie a splica cu hopi scol a desaroya hopi ariba tereno tecnologico. Y dunando su opinion personal, Sra. Cornelie a splica cu tecnologia no ta tur cos. Ta importante pa scolnan ta up to date. Por ehempel, mayoria scolnan e maestronan no tin un laptop of un tablet di scol. SI e maestro no ta willing pa cumpr’e su mes, nan lo no tin esaki na nan disposicion. Riba e tereno aki si, segun Sra. Cornelie, Aruba falta mas pa crece ainda.
Trahadonan di scolnan no tin mucho di bisa ora di trece cambionan den scolnan
Hopi ta wordo papia tocante cambionan cu lo bin den Enseñansa. Sra. Marouschka Cornelie, miembro di directiva di Sindicato SIMAR ta amplia ariba e tema aki.


text:
Departamento di Asuntonan Social tin Directora nobo
ORANJESTAD (AAN): Dialuna mainta Minister Paul Croes a tene un Reunion importante cu director nobo di Sociale Zaken. Un reunion di orientacion y bon bini na sra. Glenda Hernandez kende desde 1 september 2016 lo ta e directora nobo di Departamento di Asuntonan Social.
Pa algun tempo caba tabata tin un proceso andando, unda a busca solicitantenan den e sector aki, tanto na Aruba como den exterior, pa asina asumi e function di director di e departamento. Despues di pasa e proceso manera mester ta, sra. Hernandez a resulta e persona cu ta cumpli cu tur criteria necesario pa por asumi e function importante aki cual ta directora di Departamento di Asuntonan Social.
Departamento di Asuntonan social ta un departamento hopi grandi di Gobierno na unda ta brinda e servicio social na nos comunidad den diferente area. Ora di menciona diferente area, ta referi na entre otro ayudo di bijstand, apoyo social, apoyo psicologico pero tambe tur loke ta trata derechonan di mucha y di un ser humano.
Minister Paul Croes a duna di conoce cu dialuna mainta durante reunion cu sra. Hernandez a sa di comparti y dialoga riba e temanan aki pa asina por sigui brinda Aruba e mihor servicio social posibel. Banda di esaki Minister Croes a pone enfoke riba su vision pa loke ta trata e direction cu e minister kier bay pa cu e tereno social di Aruba.
Minister Croes su vision ta pone enfasis riba personanan cu limitacion, personanan financieramente vulnerable, fortifica famianan den nos sociedad y nos hobennan. Minister Paul Croes ta contento cu desde prome di September, por conta cu un directora nobo na DAS cu por yuda brinda e apoyo social mas miho na nos comunidad.
Banda di esaki, loke tambe ta hopi importante ta pa sra. Hernandez por apoya e trahadornan di e departamento pa miho motivacion, manera di trabou, infrastructura etc. Minister Croes ta convenci cu e directora nobo lo trece cambionan positivo pa e departamento y ta desea sra. Hernandez exito den su function nobo.


text:
Montana
Montana (State of Montana) ta un di e sinkuenta (50) estadonan di e pais Estadonan Uni di Merka , i tin un populashon di 967,440. E kapital di Montana ta Helena. E parti wést di e estado ta kubri dòr di varios kadena montañosa ku ta duna e estado aki su nomber dirigi for di e nomber spaño pa sero montaña.
Montana tin varios nomber, mayoria di nan inofficial. Por ehempel "The Treasure State"(pap.estado di tesoro) anto "Big Sky Country,"(pap.:pais ku shelu grandi). Tambe e tin varios slogan inkluendo "Land of the Shining Mountains,"(pap.terra di serunan brillante) anto mas recien, "The Last Best Place."(e delaster luga mihó. E estado ta e di 4 mas grandi den superficio i e di 44 den poblashon. P'esei e tin e di 3 desidat mas chikitu na estadonan Uni. Su ekonomia ta basá primeramente riba kuido di bestia, plantashon di trigo, crudo anto karbón den oeste i palú, turismo anto eskevashon di piedra na parti wést. Millones di turista pa aña ta bishita e parkenan di glacier national park i [[Yellowstone national park. Ku ta trese hopi turismo na e estado.
Geografia[editá | editá fuente]
Ku un area di tera di 381,087 km kuadrado, e estado ta e di 4 mas grandi den estadonan uni despues di Alaska,Teksas i California. E estado ta gréns na e pais di Canada na nort na parti oeste e ta gréns e estadonan di North dakota anto South Dakota, na parti suit Wyoming i parti suitwést ta keda e estado di Idaho
E topografia di e estado ta hopi defersika, e ta di splits den 3 region, parti west i parti oeste. Montana ta konose pa su seronan den e region west ku ta pertenesé na e kadena montañosa di Rocky Mountians. Ongeveer 60% di e estado ta plat. Billings ta e stat mas grandi di Montana.
Flora[editá | editá fuente]
Vegetasion di e estado ta inklui varios mata konifra. Mondi ta kubri ongeveer 25% di e estado su superficie
Billings ta e stat mas grandi di Montana.


text:
GENEVE, Suisa – Mundo lo bay tarda varios aña pa obtene respuesta pa e multiple incognitonan cientifico cu ta rondona e epidemia di e virus di Zika y e devastador efectonan neurologico cu e ta provoca, segun OMS ta asumi, cu apesar di esey, a retira e cualificacion di emergencia sanitario di alcance internacional.
“Tin hopi cos cu nos no sa y nos no lo sa a corto plazo. Lo bay pasa varios aña te ora cu nos por tin respuesta riba tur duda. Ta un agenda di largo plazo,” Pete Salama, director di Emergencia di e Organisacion Mundial di Salud (OMS), a sentencia publicamente.
Un aña pasa, mundo medico y cientifico a pone alarmanan zona pa e aparicion di un brote di virus di Zika noordoost di Brasil y paralelamente, pa un aumento extraordinario di casonan di microcefalia y otro malformacionnan congenito den recien nacinan.
Expertonan di e Comite di Emergencia di OMS a dicidi dia 1 di Februari di 2016, declara e emergencia precisamente pa purba di splica e aumento repentino di desordennan neurologico y e relacion aparente, pero no confirma, cu e infeccion pa motibo di Zika.
Una bes determina y comproba dicho causa-efecto, a retira e cualificacionnan di “urgente”, apesar cu no sa pakico algun recien naci y algun adulto ta sufri desorden y otronan no.
Despues cu el a wordo discubri na Ugana na 1947, y te algun aña pasa, e virus di Zika tabata parce inofensivo, dado cu solamente e tabata tin efectonan leve y den 75% di e casonan tabata incluso asintomatico.
Sinembargo, desde 2015 un total di 69 pais a declara di tin transmision activo di e virus y 58 a registra brotenan importante.
Di nan, 28 nacion a compatibilisa casonan di microcefalia y otro malformacion congenito – ningun cu e proporcion di Brasil – y 19 pais a registra ubn incidencia mayor di casonan di Sindrome di Guillian Barre (SGB), un respuesta inmunologico cu ta provoca paralisis di e organonan, incluyendo pulmon.
E virus ta wordo transmiti pa e sangura “Aedes Aegypti”, tambe transmisor di dengue, keintura geel y chikungunya, tur di e famia “flavivirus.”
Precisamente, un di e incognitonan ta si un infeccion previo cu algun di e enfermedadnan aki ta warda algun relacion cu e desaroyo di efectonan pernicioso of no. Otro posibel cofactor lo ta un elemento ambiental desconoci of tambe un posibel mutacion di e virus cu a modifica su efectonan.
E prome epidemia cu tin constancia a sali na 2007 na Micronesia, pero no a detecta consecuencianan pernicioso.
Sin embargo, na 2013 tabata tin un brote na Polinesia Frances y den retrospectivo, por a comproba cu e infeccionnan di Zika ta provoca microcefalia y SGB.
Otro gran incognito cu ta genera gran preocupacion ta e hecho cu a detecta cu algun recien naci no ta sufri microcefalia na momento di nace, pero a desaroya posteriormente.
Ademas, ta teme cu algun feto lo por a sufri malformacion celebral pero cu esakinan no ta desaroya te ora cu pasa algun aña.
Otro aspecto inkietante ta parce cu e virus por mantene den fluidonan corporal durante varios luna, cu posibilidad cu e infeccion a largo plazo den parehanan sexual. Di hecho, den e ultimo aña a keda registra infeccionnan via transmision sexual den 12 pais.
Pa falta di tratamento specifico, e foco ta centra riba e desaroyo di un vacuna y si ta bon tin varios den desaroyo cu ningun por comercialisa prome cu pasa varios aña.
Mientras cu OMS ta bay establece un grupo di experto pa sigui vigila e epidemia y su efectonan y haci un actividad special den e investigacion di forma sosteni y a largo plazo.
No obstante, e paisnan mas concerni y en especial Brasil – cu ta sigui defini e epidemia como un emergencia – ta teme cu e fondonan escaso ta disponibel pa investigacion caba pa disparce.
Di hecho, apesar cu durante nuebe luna e epidemia a wordo considera un emergencia internacional, solamente a obtene menos di e mita di e 112 miyon di dollar solicita pa OMS pa e respuesta transversal na e brote.
Fuente: NTN24
OMS ta adverti cu lo tarda varios aña den resolve dudanan cientifico di Zika
GENEVE, Suisa – Mundo lo bay tarda varios aña pa obtene respuesta pa e multiple incognitonan cientifico cu ta rondona e epidemia di e virus di Zika y e devastador efectonan neurologico cu e ta provoca, segun OMS ta asumi, cu apesar di esey, a retira e cualificacion di emergencia sanitario di alcance internacional.


text:
WILLEMSTAD. – Konforme relato kòrtiku di Asosashon Tráfiko Sigur Kòrsou (ATSK), t’asina ku e kantidat di aksidente di tráfiko a surpasá 13.000. Asina e sifranan preliminar di tráfiko pa aña 2016 ta revelá.
Segun Presidente di ATSK sr. Cristina, na aña 2010 e kantidat di aksidente a subi riba 10.000, na aña 2014 esaki a bula 12.000 i dos aña despues ku ta 2016 esaki a surpasá 13.000 aksidente registrá.
Den 2016 ATSK a registrá un kantidat di 13.496 aksidente ku ta un oumento di 14 % kompará ku 2015.
Di e 13.496 kantidat di aksidente di tráfiko registrá aki, Fundashon Kuido di Ambulans a transportá 541 persona pa poliklínika di Sehos di kua 341 tabata di e sekso maskulino i 200 di e sekso femenino. Kompará ku aña 2015 esaki ta un bahada di 10 %.
Kompará ku e otro lunanan di aña, desèmber ta keda e luna ku ta registrá mas aksidente.
Di e 541 persona ku Fundashon Kuido di Ambulans a transportá pa poliklínika, 199 a keda interná ku ta un bahada di 21% kompará ku aña pasá. Mayoria persona ku a keda transportá pa poliklínika ta den e edat di 20 pa 29 aña.
Kòrsou su tráfiko a eksihí 18 víktima di kua 13 tabata hende hòmber i 5 hende muhé. Mayoria víktima tabata shofùr. Velosidat haltu a hunga un ròl determinante den e aksidentenan ku morto komo konsekuensia. Mayoria aksidente ku fin fatal a tuma lugá riba djadumingu mèrdia pa bai kue anochi.


text:
Hesus
Hesus di Nazaret miho conoci como Maestro Hesus, Hesucristo of Cristo tawata un prophet cu a cuminsa duna les di bida y a cuminsa cu e religion Cristian. Pa masha hopi hende ta considera Hesus e "yiu di Dios". Masha hopi ta defini cu Hesus tawata un Hudio y a bin di e ciudad di Nazaret den Galilea, e pais cu yama awo Israel. E tawata predica e palabra santo di bijbel y e tawata un sanado. El a wordo bautisa door Huan Bautista y nan a crucific'e na Herusalem di un ordo di Poncio Pilato.[1][2][3][4]
E nomber Hesus ta bin di e idioma Arameo, 'Yeshuea', di Hebreo Yehovah-shua cu nifica "Dios ta salba" cu ta un nomber masha popular uza. Nan ta yam'e Hesucristo of Cristo. E nomber Cristo ta bin di Griego cu nifica "e prome marca riba cabes cu zeta" of "es cu a ungi mi". Den Hesus su pais nan tawata haci esaki pa solamente un persona cu t'ey bira rey of lider. Nan ta yama Hesus tambe "Mesias" cu ta bin di Hebreo Moshiach cu nifica tambe "es cu a ungi mi".
Storia di Hesus tawata skirbi pa hopi autor. E miho cuater buki ta e Evangelio. Nan ta cuminsa di Testament Nobo, parti di beibel. Evangelio kiermen "bon noticia". E Evangelio ta skirbi pa e siguidonan di Hesus cu a kere den dje. Nan ta conta over di un tiki di Hesus su nacemento y mas tanto over di su bida di adulto: su siñasa, su ministerio, su morto y su resureccion (bolbe for di morto). Tin cuater Evangelio cu ta: Evangelio segun Marco, Evangelio segun Mateo, Evangelio segun Lucas y e Evangelio segun Huan.